Նավի մասեր՝ **1**:  Ծխնելույզ; **2**: Նավախել; **3**: Պտուտակ և Ավտողեկ; **4**: Նավակող; **5**: Խարիսխ; **6**: Բուլբ; **7**: Ցռուկ; **8**: Տախտակամած; **9**: Վերնաշինվածք
**Նավ**, լողացող կառուցվածք, լողամիջոց, նախատեսված բեռների կամ ուղևորների տեղափոխման համար բավարար խորություն ունեցող ջրային զանգվածներով, կամ նախատեսված այլ մասնագիտացված գործողություններ կատարելու համար, օրինակ՝ մարտական գործողություններ, գիտական հետազոտություններ, ձկնորսություն և այլն։

Նավ եզրը վերաբերվում է ցանկացած ճարտարագիտական կառուցվածքի, որը ունի անջրաթափանց իրան, կարող է լողալ ջրի մակերևույթին կամ սուզվել ջրի մեջ (սուզանավ), ծառայելով որոշակի նպատակների։

Նավը մեծ է քան նավակը, և նախատեսվում է ավելի երկար նավարկման համար և չափերով ավելի մեծ են։

Նավերը մեծ դեր են ունեցել մարդկության միգրացիաների և առևտրի զարգացման մեջ։ Նավերի օգտագործման միջոցով մեծ զարգացում են ստացել գաղութատիրությունն ու ստրուկների առևտուրը։ 15-րդ դարից սկսած նոր սննդատեսակները տեղափոխվեցին Ամերիկաներ և Եվրոպա, որը զարկ տվեց բնակչության շեշտակի աճին։ Նավերով է տեղափոխվում աշխարհի ապրանքաշրջանառության մեծ մասը։

2016 թվականի դրությամբ, աշխարհում կան 49 000 առևտրային նավեր, որոնց հավաքական տարողությունը կազմում է համարյա 1,8 միլիարդ տոննա։ Այս ծավալի մեջ 28% կազմում են նավթակիր տանկերները, 43% բեռնատար նավերը, և 13% կենտեյներակիր նավերը։

Համաձայն սովորույթի նավերին ջուր իջեցման պահին տրվում են անհատական անվանումներ։

Իրավական սահմանում
------------------

Ծովային օրենքում նավը սահմանվում է, որպես ինքնագնաց կամ ոչ-ինքնագնաց լողացող կառուցվածք, այսինքն մարդու կողմից արհեստական ստեղծված օբյեկտ, որը նախատեսված է ծովում մշտական լողալու համար։ Այս կամ այն կառուցվածքի նավ ճանաչելու համար հաշվի չի առնվում նրա վրա շարժիչի առկայությունը կամ անձնակազմի առկայությունը։ Հնդկաստանի նախատիպերի վրա հիմնված օրենսդրությամբ նավ է համարվում այն փոխադրամիջոցը, որը տեղափոխում է ապրանքներ ծովով։

Նավերի տեսակներ
---------------

Oasis of the Seas, 2010 թվական
«Թիքոնդենրոգա» տիպի «Փորթ Ռոյալ» (CG-73) հրթիռային հածանավը
Նավերը դասակարգվում են տարբեր առանձնահատկություններով, ըստ նշանակության, կառուցվածքի, տարողության և այլն։

### Ըստ շարժման միջոցի

Ըստ շարժման միջոցի նավերը բաժանվում են՝

* Ինքնագնաց
	+ Առագաստանավեր
	+ Շոգենավեր
	+ Ներքին այրման շարժիչով նավեր
	+ Էլեկտրական շարժիչով նավեր
	+ Ատոմային նավեր
	+ և այլն
* Ոչ-ինքնագնաց՝ թիանավ, լաստանավ, կաբեստան, տուեր և այլն

### Ըստ նշանակության

Ըստ նշանակության նավերը դասակարգվում են հիմնական երկու դասերի՝ 

* ռազմանավեր - ավիակիր, հածանավ, ականակիր, էսմինեց և այլն
* քաղաքացիական նշանակության նավեր - տանկեր, սառցահատ, կոնտեյներակիր, զբոսանավ, մարդատար, գիտա-հետազոտական և այլն

Տես նաև
-------

* Նավարկություն
* Սուզանավ
* Տիեզերանավ

Ծանոթագրություններ
------------------

1. ↑  "The Columbian Exchange Archived 2011-07-26 at Wikiwix" The University of North Carolina.
2. ↑  Hoffmann, Jan; Asariotis, Regina; Benamara, Hassiba; Premti, Anila; Valentine, Vincent; Yousse, Frida (2016), *Review of Maritime Transport 2016*, United Nations, p. 104, ISBN 978-92-1-112904-5, ISSN 0566-7682,
3. ↑  «Ship». *Wharton's concise dictionary*. Universal Law Publishing. 2009. էջ 1168. ISBN 978-81-7534-783-0. «Կաղապար:-'Ship' means any vessel used for the carriage of goods by sea.»

Արտաքին հղումներ
----------------

* Նավի մասեր (անգլ.)
* Ծովային եզրեր և նավերի մասեր (անգլ.)
* Տանկերներ (անգլ.)
* Նավերի չափերը Archived 2021-05-03 at the Wayback Machine. (անգլ.)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 184)։*  |